7UP ร่วง 6% หลังตลท. จับติด “แคชบาลานช์” ระดับ 2 วันแรกรอบใหม่
7UP ร่วง 6% หลังตลท. จับติด “แคชบาลานช์” ระดับ 2 วันแรกอีกครั้ง หลังราคาหุ้นขึ้นผิดปกติหลังจากออกคุก พร้อมพ่วง 7UP-W4 ติดด้วย
30 ส.ค. 2564

ผู้สื่อข่าวรายงานว่า วันนี้ (30 ส.ค.2564) ราคาหุ้น บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ณ เวลา 10.56 น. อยู่ที่ระดับ 1.60 บาท ลดลง 0.11 บาท หรือลงไป 6.43% โดยราคาทำจุดสูงสุด 1.70 บาท ขณะที่ราคาทำจุดต่ำสุด 1.41 บาท ด้วยมูลค่าการซื้อขาย 715.70 ล้านบาท

ทั้งนี้ราคาหุ้นบนกระดานของ 7UP ปรับตัวลงเกิดจากแรงเทขายทำกำไรออกมาหลังจากตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 2: ห้ามคำนวณวงเงินซื้อขาย และ Cash Balance โดยเริ่มต้นวันที่ 30 ส.ค. 2564 จนไปถึงวันสิ้นสุด 8 ต.ค. 2564 พร้อมทั้งใบสำคัญแสดงสิทธิในการจองซื้อสามัญของบริษัท 7UP-W4 วันเริ่มต้น 30 ส.ค. 2564 จนไปถึงวันสิ้นสุด 8 ต.ค. 2564
 
 